
Selam alejkum, imam jedno pitanje ako mi mozete pomoci, Allah vas nagradio. Zadnji mjeseci ne mogu smireno da spavam, isto kao da ima neko u mojoj sobi, kao da me dira po nogama nekad kao da legne kraj mene ili sjedne na ledja, mnogo me je strah da spavam sam, a imam 35 godina. Isao sam kod jednog hodze preko preporuke i samo me interesuje da li je dobro nositi suplju hamajliju, i dobio sam neku vodu da pijem pet dana, i neke papire ispisane da popijem kafu i da zapalim i dva papira da zapalim i da mirisem. Nisam znao to sam uradio i sad me interesuje, je li to tako u redu – sad ne znam tacno je li ovaj covjek hodza i da li skida sihire?


Kad sam bio kod njega pustio je nesto na cd da uci i on je isto sa nekim stapom malim me udarao po nozi..i po tjelu i po donjem djelu tjela, odnosno po genitalijama – izvinite sto tako se izrazavam…i rekao mi je da bi trebao sa nekim muskarcem da spavam da bi istjero sejtana. Ja vas molim da mi kazete je li to u redu i sta da radim, da li da idem opet kod tog covjeka? Mozete li mi preporuciti nekog drugog ko ispravno skida sihre? Allah vas nagradio.


* 
* 
* 
* 
* 
* 
* 

 
Sihirbaz ga nagovara na homoseksualni cin

Alejkumu selam,


Vrhunac pokvarenosti i kufra. Pogledajte samo savjete koje je ovaj prokletnik dao našem bratu, subhanAllah. Inače jedan od načina da sihirbaz stupi u kontak sa džinima, jeste taj, da on ima polni odnos sa svojom kčerkom, sestrom. Ili da uradi polni odnos kao što to rade homoseksulaci.


Brate dragi, govorim tebi i svakom onome koji bude osječao određene promjene i smetnje na svom tijelu, a posebno psihi a to su uglavnom: nesanica, često buđenje, ružni i strašni snovi, strahovi, zatvorenost u sebe, iznenadna mržnja i bijes te druge stvari koje nisu prije bile kod vas, da se vrati Allahu i Njegovim propisima. Dakle, čim se budeš čudno osječao, ako nisi obavljao ***[namaz](https://pitajucene.com/search/Namaz/questions/ "Pretraži pitanja o namazu")***, vrati se namazu, učini iskreno tevbu i pokaj se za svoje grijehe, ***[Kur’an](https://pitajucene.com/search/Kur%5C%27an/questions/ "Pretraži pitanja o Kur\'anu")*** uči, čitaj i slušaj, grijeha se kloni, lijepo društvo nađi.


Nemojte čim vas neka depresija snađe, odmah tražiti izlaza kod svakavih osoba, na taj način pokazujete koliko ste slabi da sami riješite problem. Nemojte da vam vaše probleme riješavaju vračare, gatare, astrolozi, svakakve hodže i nane. Vaš svaki problem može da riješi Uzvišeni Allah ako mu se iskreno obratiš, zatražiš oprosta, ako Mu se vratiš, jer Allah, s.w.t. nikoga ne ostavlja na cjedilu. Vaše probleme neče riješiti nikakva ***[hamajlija](https://pitajucene.com/search/hamajlij/questions/ "Pretraži pitanja o hamajlijama")***, nikakvi zapisi, nikakva kađenja na nekim papirima, samo vam te stvari mogu više belaja uraditi. Možda će vas neko vrijeme zaliječiti, ali znajte poslije toga vaš život će postati noća mora, jer su to sve produženi sihri.


Molim Allaha da ti olakša, ali znaj da si lijeka tražio na pogrešnoj strani. Tom čovjeku više ne idi, hamajlije i papire zapali, a vodu na neko mjesto kud se ne hoda prospi. Prvo se pokaj Allahu iskreno, počni namaz da obavljaš, Kur’ana da čitaš i slušaš, dovi da ti Allah olakša. Nakon nekog vremena možeš da potražiš lijeka kod nekoga ko liječi Kur’anom ispravno.


P.S. Brat je upučen na prave adrese za ***[liječenje](https://pitajucene.com/search/lije%C4%8Denje/questions/ "Pretraži pitanja o liječenju")*** Kur’anom(redakcija NUM-a)


Na pitanje odgovorio: Ebu Bilal – svršenik Medinskog fakulteta  

Preuzeto sa stranice <http://www.n-um.com>


